CELEX: 62008CN0111
Language: ro
Date: 2008-03-12 00:00:00
Title: Cauza C-111/08: Cerere de pronunțare a unei hotărâri preliminare introdusă de Högsta domstolen (Suedia) la 12 martie 2008 — SCT Industri AB i likvidation/Alpenblume AB

9.5.2008   
            
            
               RO
            
            
               Jurnalul Oficial al Uniunii Europene
            
            
               C 116/16
            
         Cerere de pronunțare a unei hotărâri preliminare introdusă de Högsta domstolen (Suedia) la 12 martie 2008 — SCT Industri AB i likvidation/Alpenblume AB
   (Cauza C-111/08)
   (2008/C 116/28)
   Limba de procedură: suedeza
   Instanța de trimitere
   Högsta domstolen
   Părțile din acțiunea principală
   
      Reclamantă: SCT Industri AB i likvidation
   
      Pârâtă: Alpenblume AB
   Întrebările preliminare
   Trebuie ca excepția privind falimentul din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială (JO L 12, p. 1, Ediție specială 19/vol. 3, p. 74), prevăzută la articolul 1 alineatul (2) litera (a), să fie interpretată în sensul că se aplică unei hotărâri a unei instanțe dintr-un stat membru A privind înscrierea dreptului de proprietate asupra unor acțiuni emise de o societate cu sediul social în statul A, respectivele acțiuni fiind cesionate de lichidator unei companii din alt stat membru B, în situația în care instanța și-a motivat hotărârea pe faptul că, în lipsa unei convenții internaționale privind recunoașterea mutuală a procedurilor de faliment, statul membru A nu recunoaște competența lichidatorului de a dispune cu privire la bunuri materiale de pe teritoriul său?